12वीं बोर्ड परीक्षा आज से, 23565 छात्र होंगे शामिल
बाड़मेर | राजस्थानमाध्यमिक शिक्षा बाेर्ड अजमेर की ओर से 12वीं बोर्ड की परीक्षाएं गुरुवार से शुरू होगी। इसके लिए जिले में 161 परीक्षा केंद्र बनाए गए है। कुल 23565 परीक्षार्थी 12वीं बोर्ड परीक्षा में बैठेंगे। 25 मार्च तक बोर्ड परीक्षाएं चलेगी। नकल रोकने को लेकर राजस्थान माध्यमिक शिक्षा बोर्ड के निर्देश पर जिला कलेक्टर की मॉनिटरिंग में निगरानी होगी। जिले में 194 बोर्ड परीक्षा केंद्र बनाए गए है। इसमें 12वीं के 161 और दसवीं के अलग से 33 परीक्षा केंद्र है। 2 मार्च से 12वीं और 9 मार्च से 10वीं की बोर्ड परीक्षाएं शुरू होगी। 12वीं में 23498, वरिष्ठ उपाध्याय में 67 और 10वीं बोर्ड में 35109 प्रवेशिका में 107 समेत कुल 35216 परीक्षार्थी भाग लेंगे।
फैक्ट फाइल
194कुलपरीक्षा केंद्र
35109दसवींके परीक्षार्थी
23565बाहरवींके परीक्षार्थी
9संवेदनशीलपरीक्षा केंद्र
3अतिसंवेदनशीलपरीक्षा केंद्र
कड़ी निगरानी में परीक्षा पेपर : जिनपरीक्षा केंद्रों पर पेपर रखे गए है, वहां अतिरिक्त जाब्ता लगाया गया है। इसके अलावा नकल रोकने या अन्य घटना की स्थिति में शिक्षा विभाग कंट्रोल रूम 02982-230228 और पुलिस कंट्रोल रूम 02982-221822 चालू रहेगा।
एसडीएम तहसीलदार भी करेंगे निरीक्षण: कलेक्टरसुधीर शर्मा की देखरेख में बोर्ड परीक्षा की मानिटरिंग होगी। इसके लिए उड़नदस्तों के अलावा संबंधित तहसील उपखंड क्षेत्रों के एसडीएम तहसीलदार भी परीक्षा केंद्रों का निरीक्षण करेंगे।
उड़नदस्ते कसेंगे नकल पर नकेल : अतिरिक्तजिला शिक्षा अधिकारी मलाराम चौधरी ने बताया कि परीक्षा केंद्रों पर नकल रोकने के लिए व्यापक स्तर पर बंदोबस्त किए गए है। इसके लिए जिला शिक्षा अधिकारी माध्यमिक के 4 उड़नदस्ते है। जबकि राजस्थान माध्यमिक शिक्षा बोर्ड के 2 उड़न दस्ते है।
12 संवेदनशील केंद्रों पर सीसीटीवी से नजर | बाड़मेरजिले के 12 परीक्षा केंद्रों को संवेदनशील और अति संवेदनशील श्रेणी में रखा गया है। इनमें 9 केंद्र संवेदनशील और 3 अति संवेदनशील श्रेणी में है। इन केंद्रों पर सीसीटीवी कैमरों से नजर रहेगी।
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva